198.

Glavne spremembe organizacijske sheme in upravljanja Parlamenta so povzete v spodnji preglednici. Preglednica 19 Povzetek prestrukturiranja sekretariata Parlamenta v letu 2016 Generalni direktorat Prestrukturiranje in posodobitev GD PRES Predsedstvo Generalni direktor, ki je bil julija 2014 začasno premeščen v kabinet predsednika, je 1. septembra 2016 spet prevzel svojo funkcijo, ki jo je do takrat opravljal vršilec dolžnosti. Generalni direktor GD PRES od 1. novembra 2016 opravlja tudi funkcijo namestnika generalnega sekretarja. S tem datumom se je kabinet namestnika generalnega sekretarja preoblikoval v novi direktorat za medinstitucionalne zadeve in zakonodajno usklajevanje s štirimi oddelki, izmed katerih je bil eden prej del GD EPRS. Novi oddelki so: oddelek za zakonodajo načrtovanje in usklajevanje, oddelek za medinstitucionalne odnose, oddelek za zaupne podatke in oddelek za preglednost. Spremembe v letu 2016 so imele posledice tudi za nekatere druge vodstvene položaje. GD IPOL Notranja politika Do 23 uslužbencev generalnega direktorata IPOL je bilo zaposlenih v sekretariatih začasnih odborov TAXE2, EMIS in PANA. Posebni odbor za davčna stališča (TAXE2) je bil ustanovljen s sklepom parlamenta z dne 2. decembra 2015, da bi nadaljeval in dokončal delo posebnega odbora TAXE. Njegov mandat se je iztekel 2. avgusta 2016. Preiskovalni odbor za meritve emisij v avtomobilskem sektorju (EMIS) je bil ustanovljen z glasovanjem na plenarnem zasedanju 17. decembra 2015. Njegova ustanovna seja je potekala 2. marca 2016. Preiskovalni odbor o pranju denarja, izogibanju davkom in davčni utaji je bil ustanovljen na seji 12. julija 2016. GD EXPO Zunanja politika Leta 2016 je bil imenovan nov direktor za vire. GD EPRS Služba za parlamentarne raziskave Oddelek za preglednost, ki se ukvarja z dostopom javnosti do dokumentov EP in registrom za preglednost, je bil 1. novembra 2016 preseljen v generalni direktorat predsedstva (PRES). V začetku leta 2016 so bili zaključeni še zadnji praktični vidiki premestitve zadnje skupine 60 uslužbencev iz svetovalnih odborov – Evropskega ekonomsko-socialnega odbora in Odbora regij. V letu 2016 je bila raziskovalna služba za poslance prvič v celoti delujoča z vidika zaposlenih. GD PERS Uslužbenci Delovna skupina, ki je bila ustanovljena decembra 2014 v sklopu GD za kadrovske zadeve in naj bi povečala učinkovitost organizacije dela, je leta 2016 pripravila končno poročilo. Tega leta sta bila imenovana nov direktor za razvoj človeških virov ter nova direktorica za upravljanje podpore in socialnih storitev. Decembra 2016 je bil s sklepom generalnega sekretarja imenovan vršilec dolžnosti generalnega direktorja. GD INLO Infrastruktura in logistika GD INLO je tudi v letu 2016 izvajal svojo strategijo reorganizacije in racionalizacije nekaterih področij dela z optimalno rabo svojih virov. Glavni rezultati so bili ustanovitev podporne službe za vzdrževanje v direktoratu za infrastrukturo, prestrukturiranje oddelka za centralno podporo v direktoratu za vire in splošno prestrukturiranje oddelka za dodeljevanje pisarn in selitve, pri čemer sta bili ustanovljeni dve novi službi. Oddelek enotnega okenca za poslance („vse na enem mestu“) je od oktobra 2016 v neposredni pristojnosti generalnega direktorja. Ustanovljeni sta bili dve delovni skupini, da bi pripravili konkretne predloge za poenostavitev procesov v generalnem direktoratu. Svoje ugotovitve sta septembra 2016 predstavili vodstvu, čemur bodo sledili ukrepi, ki se bodo sprejemali in izvajali postopoma. GD INTE Tolmačenje in konference Proces posodabljanja delovnih metod in delovnih pogojev v GD INTE se je nadaljeval. Leta 2016 se je začelo posvetovanje in uresničenih je bilo več zavez vodstva. Izboljšana je bila zlasti razpoložljivost zaposlenih tolmačev s sprejetjem novih smernic za letni dopust. Poleg tega je bila uvedena politika „čistilnih dni“, ki predvideva, da se vse preostale naloge zaposlenih tolmačev opravljajo v obdobjih, ko je Parlament manj dejaven. Oblikovana in sprejeta so bila nova primerjalna merila za ocenjevanje rezultatov tolmačev v posameznih jezikovnih oddelkih. Imenovan je bil nov direktor za tolmačenje in konference. GD TRAD Prevajanje Leta 2016 je bil vršilec dolžnosti generalnega direktorja imenovan za novega generalnega direktorja, imenovan je bil tudi nov direktor za podporo in tehnološke storitve za prevajanje. GD FINS Finance Zagon portala za poslance je prinesel velike strukturne spremembe v direktoratu za socialne in finančne pravice poslancev. Zaradi portala je bila ustanovljena posebna služba s šestimi zaposlenimi za poln delovni čas in 13 zaposlenimi za skrajšan delovni čas, ki se izmenjujejo, prihajajo pa iz treh operativnih oddelkov direktorata. To prestrukturiranje je privedlo tudi do organizacijskih sprememb zaradi različnih dejavnosti, ki jih izvajata pisarna za stike s strankami (sprejem poslancev, informacije, vložišče za zahtevke) in zaledna pisarna (obdelava zahtevkov, kontrole). Služba za proračun in preverjanje se je preoblikovala v oddelek za proračun in preverjanje, junija 2016 pa je dobila tudi svojega vodjo. Leta 2016 je prišlo tudi do zamenjave računovodje Parlamenta. Novi računovodja je na osnovi sklepa generalnega sekretarja prevzel funkcijo 1. avgusta 2016. GD ITEC Inovacije in tehnološka podpora Selitev dejavnosti znotraj GD ITEC. Vsi procesi odbora za vodenje projektov (odbor za napredek, ki ocenjuje poslovne primere, in nova služba za rešitve, ki predlaga tehnologijo) so zdaj združeni v oddelku za koncepte. Dejavnosti v zvezi s storitvami SharePoint in upravljanjem znanja so bile iz oddelka za razvoj preseljene v novi oddelek, dejavnosti preučevanja obstoječih programskih paketov, rešitev na trgu in zahtevane infrastrukture v EP so bile preseljene iz oddelka za standarde. Direktorat za založništvo in distribucijo (EDIT) je bil reorganiziran, tako da ima zdaj štiri oddelke – za stranke, orodja in metode, za intranet in večpredstavnost, za pripravo dokumentov in za tisk kombiniranih medijskih vsebin. Cilj teh sprememb je bil zagotoviti še večjo kakovost storitev vsem strankam direktorata. Med letom so bile izvedene še druge organizacijske spremembe, da bi optimizirali sestavo in izboljšali horizontalno podporo direktorata za inovacije in vire, in sicer je bil ustanovljen nov oddelek za inovacije, uspešnost in notranje kontrole (IPIC). Služba za inovacije je bila preseljena v oddelek IPIC, služba za vnaprejšnje preverjanje pa v oddelek za človeške vire GD ITEC. V oddelku za koncepte (rešitve) je bila ustanovljena nova služba s posebnim poudarkom na podpori za sodelovalne rešitve (kot so MS SharePoint, Jahia, Confluence in Knowledge Management), pa tudi na učinkovitih postopkih za izbiro programske opreme. Predsedstvo je s sklepom 24. oktobra 2016 odobrilo uvedbo funkcije glavnega uradnika za varnost IKT v GD ITEC. Zato je bil oddelek za standarde s svojima dvema službama nadomeščen z oddelkom za varnost IKT (ki ga sestavljata službi za upravljanje varnosti in varnostne operacije) pod okriljem glavnega uradnika za varnost IKT, medtem ko je služba za standardno konfiguracijo postala del oddelka za infrastrukturo in upravljanje. GD SAFE Varnost in varovanje Predsedstvo je junija 2016 odobrilo ustanovitev novega oddelka za zaščito v direktoratu za fizično varovanje, pomoč, varnost in zaščito. Konec leta 2016 se je začel postopek za imenovanje vodje tega oddelka. Potem ko je bil direktor za strategijo in vire imenovan za generalnega direktorja, je svojo staro funkcijo še naprej opravljal kot vršilec dolžnosti.